МЕТОДИКА

**ЗА КОМПЛЕКСНА ОЦЕНКА НА ОФЕРТИТЕ**

**по процедура за избор на изпълнител**

**по Договор №BG05SFPR002-1.004-2436-C01**

С цел осигуряване на ефективност, ефикасност и икономичност при разходването на средства по договорите за безвъзмездна финансова помощ и при спазване на принципите за публичност и прозрачност, свободна и лоялна конкуренция, равнопоставеност и недопускане на дискриминация и съгласно условията и реда на чл. 51 от ЗУСЕФСУ и ПМС №4/11.01.2024 г. за изпълнението на дейностите, предвидени по проекта, в провежданата процедура за избор на изпълнител с предмет: *„Доставка и монтаж климатична камера – 1 бр.“,*във връзка с изпълнение на договор **№BG05SFPR002-1.004-2436-C01**, за изпълнител се определя участникът, предложил икономически най-изгодната оферта, съгласно критерият: **„Оптимално съотношение качество-цена“,** което се оценява въз основа на цената или нивото на разходите, както и на показатели, включващи количествени и качествени аспекти, свързани с предмета на процедурата.

**Всички оферти ще бъдат оценявани по този критерий индивидуално, който дава възможност да се оцени и сравни обективно нивото на изпълнение, предложено във всяка оферта, в съответствие с предмета на процедурата и техническите спeцификации.**

Класирането на допуснатите до участие оферти се извършва на база получената от всяка оферта **„Комплексна оценка”** - **(КО)**, като сума от индивидуалните оценки по предварително конкретизираните и точно определени отделни показатели и съответните им относителни тегла в комплексната оценка, както следва:

***Указания за определяне на изпълнител по всеки показател:***

**Методика за оценка по процедурата:**

|  |  |  |  |
| --- | --- | --- | --- |
| **Показател – П**  (наименование) | **Относително тегло** | **Макс. възможен брой точки** | **Символично обозначение** (точките по показателя) |
| **1** | **2** | **3** | **4** |
| 1. Предложена цена - П 1 | 30% (0,30) | 100 | ТЦ |
| 1. Срок на изпълнение - П 2 | 40 % (0,40) | 100 | Тд |
| 1. Гаранционно обслужване на оборудването - П 3 | 20% (0,20) | 100 | ТГ |
| 1. Време за отстраняване на възникнал технически проблем - П 4 | 10% (0,10) | 100 | ТП |

*В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател.*

**Изчислява се „Комплексна оценка“ – (КО) на база критерий за оценка на офертите „Оптимално съотношение качество-цена“.**

**Показател 1** – Предложена цена - ТЦ е с максимален брой точки – 100 и относително тегло в комплексната оценка – 0,30.

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

С min

**Т ц** = 100 х -----------------, където:

C n

* „100” е максималните точки по показателя;
* „Cmin” е най-ниската предложена цена;
* „Cn ”е цената на n-я участник.

Точките по първия показател (**П 1)** на n-я участник се получават по следната формула:

**П 1** **= Т ц х 0,30**

* където „0,30” е относителното тегло на показателя.

**Показател 2** – „Срок на изпълнение”, с максимален брой точки – 100 и относително тегло в комплексната оценка – 0,40.

Максималният брой точки получава офертата с предложен най-кратък срок на изпълнение – 100 точки.

Точките на останалите участници се определят в съотношение към предложения най-кратък срок на изпълнение по следната формула:

Т **д** min

Т **д** = 100 х -----------------, където:

Т **д** n

* „100” са максималните точки по показателя;
* „ТД min” е най-краткия срок на изпълнение;
* „ТД n” е предложеният от n-я участник срок на изпълнение.

Точките по втория показател на n-я участник се получават по следната формула:

П **2** = Т д х 0,40 **(закръгля се до втория знак след запетайката)**, където:

* където „0,40” е относителното тегло на показателя.

Срокът на изпълнение се измерва в брой дни и е цяло положително число различно от 0.

***Забележка:***

***С цел избягване на нереалистични предложения и злоупотреби:***

*Минималният срок на изпълнение не може да е по-кратък от 5 (пет) календарни дни, а максималният срок на изпълнение не може да е по-дълъг от 30 (тридесет) календарни дни от сключването на договора за доставка и не по-късно от крайния срок за изпълнение на договор №BG05SFPR002-1.004-2436-C01 – 27.11.2025 г. Предложения, попадащи извън посочения диапазон и/или предложения, които не съдържат информация за срока на изпълнение и/или предложения, които не съдържат информация за срока на изпълнение в календарни дни ще бъдат предложени за отстраняване.*

**Показател 3** – Гаранционно обслужване на оборудването – Т Г е с максимален брой точки 100 и относително тегло 0,20.

Максималният брой точки получава офертата с предложено най-дълго гаранционно обслужване на оборудването в календарни месеци – 100 точки. Точките на останалите участници се определят в съотношение към най-дълго гаранционно обслужване на оборудването в календарни месеци, по следната формула:

W n

**ТГ** = 100 х -----------, където:

W max

* "100" е максималните точки по показателя ;
* "W n" е гаранционно обслужване в календарни месеци, съдържащ се в оценяваната оферта ;
* "W max" е най-дълго гаранционно обслужване на оборудването в календарни месеци.

Точките по третия показател (**П 3)** на n-я участник се получават по следната формула:

**П 3** **= ТГ** **х 0,20**

* където 0,20 е относителното тегло на показателя

Забележка: участниците следва да предложат в своята оферта гаранционно обслужване на оборудването в календарни месеци, като гаранционното обслужване на оборудването е предмет на оценка. Гаранционното обслужване започва да тече от датата на подписване на Приемо-предавателен протокол за доставка. С цел избягване на нереалистични предложения и злоупотреби, участниците не могат да предлагат гаранционно обслужване на оборудването по-малко от 12 (дванадесет) календарни месеца, считано от датата на подписване на Приемо-предавателен протокол за доставка и по-дълго от 60 (шестдесет) календарни месеца. Предложения, попадащи извън посочения диапазон (по-малък от 12 (дванадесет) календарни месеца и по-дълъг от 60 (шестдесет) календарни месеца), ще бъдат предложени за отстраняване.

**Показател 4** – Време за отстраняване на възникнал технически проблем – ТП е с максимален брой точки 100 и относително тегло 0,10.

Максималният брой точки получава офертата с предложено най-кратко време за отстраняване на възникнал технически проблем в часове – 100 точки. Точките на останалите участници се определят в съотношение към най-краткото предложено време за отстраняване на възникнал технически проблем в часове по следната формула:

Вр.отстр.пробл. - min

**ТП** = 100 х -------------------------------- , където:

Вр.отстр.пробл. - n

* "100" е максималните точки по показателя;
* "Вр.отстр.пробл. - min" е най-краткото предложено време за отстраняване на възникнал технически проблем в часове;
* "Вр.отстр.пробл. - n" е предложеното време за отстраняване на възникнал технически проблем в часове на n-я участник.

Точките по четвъртия показател (**П 4)** на n-я участник се получават по следната формула:

**П 4** **= ТП х 0,10**

* където 0,10 е относителното тегло на показателя

Забележка: Участниците следва да предложат в своята оферта време за отстраняване на възникнал технически проблем в часове, като време за отстраняване на възникнал технически проблем е предмет на оценка. Време за отстраняване на възникнал технически проблем започва да тече от момента на уведомяване за проблема от страна на Възложителя – по телефон, електронна поща или друг комуникационен канал. С цел избягване на нереалистични предложения и злоупотреби, участниците не могат да предлагат време за отстраняване на възникнал технически проблем под 4 (четири) часа и над 48 (четиридесет и осем) часа. Предложения, попадащи извън посочения диапазон (под 4 (четири) часа и над 48 (четиридесет и осем) часа), ще бъдат предложени за отстраняване.

Комплексната оценка **(КО)** на всеки участник се получава като сума от оценките на офертата по трите показателя, изчислени по формулата:

**КО = П 1 + П 2 + П 3 + П 4**

Максималната стойност на комплексната оценка „КО“ е 100 точки.

Участник, класиран от бенефициента на първо място, се определя за изпълнител в рамките на процедура за избор на изпълнители чрез публична покана с предмет: ***„Доставка и монтаж на климатична камера – 1 бр.“.***

**Забележка:**

* Бенефициентът си запазва правото да изисква писмено представяне в определен срок на допълнителни доказателства за обстоятелствата, посочени в офертата, които имат значение за формиране на оценките и класирането на офертите.
* Бенефициентът класира участниците в низходящ ред на получените комплексни оценки на офертите им. За изпълнител се определя участникът получил най-голям брой точки в комплексната оценка. На първо място се класира офертата с най-висока оценка. Когато две или повече оферти са получили еднаква комплексна оценка, за икономически най-изгодна се приема тази оферта, в която се предлага най-ниска цена. В случай, че при прилагане на най-ниска цена отново се получат равни оценки, преимущество получава офертата с по-добро предложение на показателя с най-голяма тежест, а когато отново е на лице равенство – се пристъпва към жребий. При различия между сумите, изразени с цифри и думи, за вярно се приема словесното изражение на сумата. За нуждите на тази методика всички числа, които могат да се получат при прилагане на съответните формули, се закръгляват до втория знак след десетичната запетая.